68 Gentianeae* Juss, 



bergius sibi in Lapponia G. tenellam et nivalem tantum 

 in graniticis obvenisse dicit. Equidem nullam Gentianeam 

 novi, distinctae formationi geognosticae tantum indigenam, 

 nisi Gent. cruciatam , quam solummodo in calcareis vidi: 

 tum quoque G. imbricata nonnisi in formatione dolomi- 

 tica lecta esse videtur. 



Solum , quod Swertieis plerisque maxime favere vi- 

 detur, est quod agronomi acidum vocant : quod acidi hu* 

 mici liberi copiam continet. Hoc vero non valet de 

 Tretorrhizis , nec de Gent. ciliata , quibus magis siccitas 

 soli necessaria est. Menyanthideae tantum in aquosis 

 vivunt: Limnanthema enim sunt plantae aquaticae, ceterae 

 palustres 1. emersae. 



Lusus, qui statione mutata nascuntur, quum extensio 

 per diversas formationes in familia haud frequens sit, 

 tantum fere in paucis generibus scrutatori systematico 

 obstant, inprimis in Erythraeis, in Chironiis et nonnullis 

 Gentianis, dein in Menyanthideis : at lusus plantarum 

 aquaticarum magis ex evolutione partium, saepius non satis 

 investigata , quam ex statione pendere videntur. Exem- 

 pla , in quibus statio mutata lusum distinctum determinat, 

 exstant in Gentiana campestri, quum formam humilem 

 atram paucifloram ericetorum cum forma pedali laete vi- 

 renti pyramidata pratorum pinguium montanorum compa- 

 rare velis, 1. in Gent. nivali, si aut in saxis alpinis crescit, 

 aut in pratis graminosis fertilibus occulta est. Aliae 

 species magis torpidae sunt : ita Erythraea linarifolia ea- 

 dem est in pratis maritimis prope Rostochium et in pratis 

 iisque non salinis prope Berolinum. Verum si Gentianam 

 barbatam, quae in pratis subsalsis Altaicis lecta est, cum 

 stirpe maritima Lapponiae confers, vix nisi formas tran- 

 sitorias videris, ad eandem speciem utramque formam 

 pertinere concesseris. 



A tota familia statione parasitica recedit Voyra; ce- 

 teris in universum hae fere sunt conditiones vitae locales : 

 luminis copia , terra aut humosa humidior , aut calcarea 

 siccior, Menyanthideis aqua perpetua, paucis substantiae 

 salinae; paucis saxa fere denudata sufficiunt. Itaque nec 

 in arenosis , nec in cultis , nec in fruticetis , nec in syl- 

 vis crescunt: prata diligunt et pascua. 



Haec sufficiant fragmenta : specialiora , ubi exstant, 

 in specierum enumeratione notabuntur. 



